stanford-oval/wikipedia huggingface dataset:
אגרת הרדיו והטלוויזיה
בישראל > ביקורת על מנגנון גביית האגרה

עד ביטולה בשנת 2015, שיטת גביית האגרה בישראל נמצאה במוקד של ויכוח וביקורת. המבקרים ציינו כי האגרה היא לא יותר ממס נוסף, שהוא מעין "מס גולגולת", כלומר מס המוטל בלי התחשבות במצבו הכלכלי של האזרח (בפועל יש הקלות לקבוצות אוכלוסייה מסוימות, בעיקר בעלי מוגבלויות). עוד הם אמרו שבישראל מרגישים את מגרעות השיטה, אבל לא נהנים במידה מספקת מיתרונותיה. הסיבה העיקרית לכך היא הצורך של רשות השידור לקבל אישור לתקציבה מן הכנסת. האישור הזה מבטל במידה רבה את העצמאות הכלכלית של רשות השידור ולפיכך מבטל את היתרונות שבגבייה העצמאית.
הגבייה העצמאית של אגרת הטלוויזיה עולה כסף רב - מעריכים את עלות גביית האגרה כאחוזים רבים מהסכום הנגבה. קשה לחשב מספר מדויק שכן רשות השידור אינה מפרסמת את מבנה התקציב שלה אלא רק את התקציב הכולל, ויש צורך להסתמך על אומדנים למקורות ההכנסה השונים - פרסום, אגרת הרדיו ותמיכה ממשלתית. בפברואר 2014 נחשפו חלק מהמספרים בוועדת הכספים של הכנסת, והתברר שבשנת 2013 שילמה רשות השידור כ-30 מיליון שקלים שכר טרחה לעורכי הדין המעורבים בגביית חובות.
בעבר הועלו הצעות לבטל את האגרה ולממן את פעילות רשות השידור ישירות מתקציב המדינה. הצעה אחרת הייתה להטיל על חברות הכבלים והלוויין תשלום תמלוגים לרשות השידור על העברת השידורים שלה למנויים, כך שתמלוגים אלה ישמשו בסיס לתקציב רשות השידור, ויבטלו את הצורך לגבות את האגרה ממשקי בית המחוברים לרשתות הכבלים או הלוויין.
בעיה נוספת הייתה העובדה שקיימות בישראל רשתות שידור ממלכתיות שאינן נהנות מן האגרה. הטלוויזיה החינוכית ממומנת ישירות מתקציב משרד החינוך, ובמידה מסוימת גם משידור פרסומות (במסגרת שידוריה בערוץ 2). תחנות הרדיו של גלי צה"ל ממומנות מתקציב משרד הביטחון ומשרד התחבורה, ולאחרונה גם משידור "תשדירי שירות" ו"חסויות" מסחריות. שתי רשתות השידור האלה אחראיות לחלק ניכר מהשידור הציבורי בישראל, אף על פי שהן אינן זכאיות לקבל מימון מכספי האגרה.
בסקר שערך עיתון "גלובס" בפברואר 2014, בו השתתפו כ-4,000 גולשים, הצביעו 85% מהמשתתפים בעד ביטול האגרה, ו-63% קראו לביטול השידור הציבורי בכללותו. (מרבית הנותרים דרשו כי האגרה תיגבה רק מאזרחים המחוברים לשירותי הכבלים, וצורכים ערוצים אלה דרכם).
בישראל > סוגיות משפטיות

השאלה האם מדובר במס או באגרה עלתה לדיון בבית המשפט העליון. בדיון זה טענה רשות השידור שהאגרה היא מס, אך טענה זו נדחתה בפסק דינו של השופט אהרן ברק בטענה שהאגרה היא תשלום בגין שירות. פסק דין זה ניתן אף על פי שגובה האגרה אינו תלוי בכמות השימוש בשירות (כלומר צפייה בשידורי רשות השידור).
העברת שידורי רדיו באינטרנט ושידורי טלוויזיה באינטרנט, והיכולת לקלוט שידורי טלוויזיה במחשב באמצעות כרטיס טלוויזיה, העלו את השאלה האם גם אמצעים אלה חייבים באגרה. בפסק דין של בית משפט השלום בתל אביב, נקבע שמחשב הקולט שידורים באמצעות כרטיס טלוויזיה חייב באגרה, ואילו מחשב הקולט שידורי טלוויזיה דרך האינטרנט - פטור.
ראו גם

אנטי מחיקון
קול ישראל
קול ישראל בערבית
שביתת השידורים בישראל (1987)
ועדת שכטר
הערות שוליים

↑  לי-אור אברבך, ‏אגרת הטלוויזיה בוטלה; עבר סעיף המגביל את חופש הביטוי, באתר גלובס, 3 בספטמבר 2015
↑  The licence fee - How to pay and how much it costs(הקישור אינו פעיל, 26.5.2021), באתר ה-BBC
↑  "End of the road for TV license fees". Yle Uutiset. נבדק ב-12 ביולי 2015. {{cite web}}:  (עזרה)
↑  "Újra eltörlik az üzembentartási díjat". NÉPSZAVA online. נבדק ב-12 ביולי 2015. {{cite web}}:  (עזרה)(הקישור אינו פעיל, 26.5.2021)
↑  "About licensing fees in Iceland in icelandic". Ruv.is. אורכב מ-המקור ב-9 באוקטובר 2014. נבדק ב-27 בינואר 2018. {{cite web}}:  (עזרה)(הקישור אינו פעיל, 26.5.2021)
↑  (הקישור אינו פעיל, 26.5.2021) רשות השידור לא תגבה אגרה מאזרחים שאין ברשותם ממיר דיגיטאלי או מקלט בעל ממיר מובנה (ארכיון)
↑  שרון שפורר, אגרת הטלוויזיה חיה וקיימת ואתם משלמים אותה בכל פעם שאתם עושים רברס, באתר "המקום הכי חם בגיהנום", 31 באוגוסט 2016
↑  משרד התחבורה והבטיחות בדרכים | רישיון לכלי רכב, באתר web.archive.org, ‏2018-11-10
↑  רישיון לכלי רכב | משרד התחבורה והבטיחות בדרכים, באתר web.archive.org, ‏2023-10-03
↑  אגרות רישוי נהיגה ורכב
↑  אריק בנדר, 30 מיליון שקל בשנה לעו"ד שייגבו את האגרה, באתר nrg‏, 4 בפברואר 2014
↑  סקר: 63% קוראים לסגור את רשות השידור ולבטל את האגרה, באתר גלובס, 25 בפברואר 2014
↑  ע"א 474/89 עודד קריב נ' רשות השידור, ניתן ב-25.5.92
↑  א (ת"א) 724128/07 רשות השידור נגד אדוארד רודוי(הקישור אינו פעיל, 26.5.2021), ניתן ב-12.5.2008
הבהרה: המידע בוויקיפדיה נועד להעשרה בלבד ואין לראות בו ייעוץ משפטי.
| --- | --- |
בקרת זהויות :  GND: 4178707-9
רוג'ריוס מסלרנו

| --- | --- |
 לידה:  1140 סלרנו, איטליה 
 פטירה:  1195? (בגיל 55 בערך) 
 ענף מדעי:  כירורגיה 
 מקום מגורים:  סלרנו 
 
רוג'ריוס (לפני 1140 - בערך 1195; נקרא גם Rogerius Salernitanus, Frugard, Roger Frugardi, Roggerio Frugardo, Rüdiger Frutgard ו-Roggerio dei Frugardi) היה מנתח מהעיר סלרנו שכתב ספר על רפואה בשם "הפרקטיקה של הכירורגיה" (Practica Chirurgiae) הספר ידוע גם בשם (Chirurgiae Magistri Rogerii) ונכתב ככל הנראה בין השנים 1180 ל-1170, אם כי יש השערה כי נכתב מאוחר יותר משנת 1230. הספר שכתיבתו הושפעה גם מהרפואה בעולם האיסלאמי של ימי הביניים ובסיוע העריכה של תלמידו גידו ד'ארצו הצעיר מרשימות הרצאות בבית הספר לרפואה של פארמה, והוא הטקסט הכירורגי העתיק ביותר בתרבות המערבית. עבודתו של רוג'ריוס שמרה על המסורת החזקה של בית הספר לרפואה של סלרנו, הקיימת מאז המאה התשיעית, שהייתה חלוצה בחקר האנטומיה והכירורגיה .
הספר שפרסם של רוג'ריוס כתוב בשפה ברורה, קצרה ומעשית, היא גם לא עמוסה בציטוטים ארוכים שנגזרו מעבודות רפואיות אחרות של התקופה. הספר כתוב בצורה מסודרת מבחינה אנטומית ומוצגת על פי סיסטמטיזציה פתולוגית - טראומטית, כוללת טיפול מומלץ קצר לכל מחלה. רוג'ריוס היה צופה עצמאי והיה הראשון שהשתמש במונח זאבת כדי לתאר את המחלה על תסמיניה המיוחדים.
הוא המליץ על חבישה המבוססת על שימוש באלבומין ביצה עבור פצעי הצוואר, ולא האמין שניתן לשקם עצבים, כאשר הם קטועים, אם כי הוא חשב שהם ללא ספק עשויים להתאחות. וכן הוא ממליץ, בין היתר, שבמקרה של פציעות מעיים, יש לתפור את הפצע לאחר שהוחדרה מעליו צינורית של פקעת סמבוק. [10] עבודתו של רוג'ריוס הייתה הטקסט הראשון של ימי הביניים בנושא כירורגיה ששלט בתחומו בכל אירופה, והוא שימש באוניברסיטאות החדשות בבולוניה ובמונפלייה. עבודתו של רוג'ריוס נשמרה רלוונטית על ידי המהדורה החדשה (1250) שנעשתה על ידי תלמידו רולנדו דה פארמה, פרופסור בבולוניה. לעבודה נוספו הגהות מאוחרות יותר שכללו עדכונים ורבים מכתבי היד הללו כוללים איורים מפוארים המפרטים את הטיפול הרפואי.
עד המאה ה-13, ערים רבות באירופה דרשו מהרופאים לעבור כמה שנות לימוד או הכשרה לפני שהם יוכלו להתאמן. לכירורגיה היה מעמד נמוך יותר מהרפואה הטהורה, עד שרוג'ריוס חיבר את החיבור שלו, שהניח את היסודות לספרות הענפה של המדריכים הכירורגיים המערביים, שהשפיעו על הענף עד לעת החדשה.
עיבודים ליצירתו של רוג'ריוס מסלרנו הפכו בסיס לפרסומים רפואיים אחרים כמו ב"רולנדינה" מאת תלמידו של רוג'ריוס רולנד מפרמה וב"Chirurgia" מאת יוהנס ג'מאטוס מסלרנו המנתח והרופא וילהלם בורגנסיס. שהיה רופאו האישי של המנהיג הצבאי סיימון דה מונפורט הוא נשא הרצאות בבית הספר לרפואה במונפלייה על הניתוח וריפוי הפצעים של רוג'ריוס מסלרנו. ספרו של רוג'ריוס מסלרנו שימש כבסיס לכתב יד של המנתח מהווזר בצורת פירושים בספרו. בסוף המאה ה-14, שידוע לחוקרים בשם לייפציג רוג'ר גלוס (Leipzig Roger Glosse) הכלול בכתב יד מס. 1224 בספריית אוניברסיטת לייפציג, פורסם בשפה הגרמנית ועיבוד משלים על ידי מחבר לא ידוע. קבוצת הטקסטים הנרחבת, שעלתה מספר הלימוד של רוג'ריוס והורכבה מעיבודים לטקסט המקורי של רוג'ר ("רוג'רינה" משנת 1180) ומהדורתו השנייה ("רולנדינה", בסביבות 1240) מהמאות ה-12 עד ה-14, היא המכונה "הגלוס של רוג'ריוס" או ה"קומפלקס של רוג'ריוס". בסביבות 1250, מחבר מסלרנו ריכז את התוכן של הטקסט המקורי של רוג'ר והגלוס של רוג'ריוס .
לקריאה נוספת

Leonard D. Rosenman, The Chirurgia of Roger Frugard (2002).
"היסטוריה של הרפואה - בית הספר של סלרנו", אתר New Advent
ג'ונגקוק

זהו שם קוריאני; שם המשפחה הוא .
| --- | --- |

ג'ונגקוק בנובמבר 2023
 לידה:  1 בספטמבר 1997 (בן 27) פוסאן, קוריאה הדרומית 
 שם לידה:  전정국 
 שם במה:  Jungkook 
 מוקד פעילות:  קוריאה הדרומית 
 תקופת הפעילות:  מ-2013 
 מקום לימודים:  בית הספר לאמנויות הבמה סיאול, אוניברסיטת הסייבר העולמית
 עיסוק:  זמר
 סוגה:  קיי-פופ • EDM
 סוג קול:  טנור 
 שפה מועדפת:  קוריאנית
 כלי נגינה:  מוזיקה ווקאלית 
 חברת תקליטים:  ביג היט
 פרופיל ב-IMDb
 חתימה:  
 
ג'ון ג'ונג-קוק (בקוריאנית: 전정국; נולד ב-1 בספטמבר 1997), הידוע בפשטות כג'ונגקוק, הוא זמר-יוצר דרום קוריאני. הוא החבר והסולן הצעיר ביותר בלהקת הבנים הדרום קוריאנית BTS.
ג'ונגקוק ביצע שלושה שירי סולו כחלק מהדיסקוגרפיה של BTS - "Begin" ב-2016, "Euphoria" (אנ') ב-2018, ו-"My Time" ב-2020 - כולם נכנסו למצעד הדיגיטלי של גאון (אנ'). בשנת 2022, הוא השתתף בסינגל "Left and Right" (אנ') של הזמר והיוצר האמריקאי צ'ארלי פות', שהגיע למקום ה-22 בבילבורד הוט 100. מאוחר יותר באותה שנה, הוא הפך לאמן הדרום קוריאני הראשון שהוציא שיר רשמי לפסקול גביע העולם בכדורגל עם "Dreamers", אותו ביצע לאחר מכן בטקס פתיחת מונדיאל 2022. בשנת 2023, ג'ונגקוק הוציא את סינגל הסולו הראשון שלו "Seven" בהשתתפות לאטו, שהגיע בו זמנית למקום הראשון בבילבורד הוט 100, בגלובל 200 ובבילבורד גלובל ללא ארצות הברית, מה שהפך אותו לאמן הסולו הקוריאני הראשון שעשה זאת. "Seven" הפך מאוחר יותר לשיר המהיר ביותר בהיסטוריה של ספוטיפיי שהושמע מעל למיליארד פעם בפלטפורמה. הסינגל הבא שלו "3D", בהשתתפות ג'ק הארלו, הגיע היישר למקום החמישי בהוט 100 וגם במצעד הסינגלים הבריטי, מה שהפך את ג'ונגקוק לאמן הסולו הדרום קוריאני הראשון שהכניס שני סינגלים רצופים לחמישייה הראשונה במצעד הבריטי.
ביוגרפיה והשכלה

ג'ון ג'ונגקוק נולד ב-1 בספטמבר 1997 בבוסאן, קוריאה הדרומית. משפחתו מורכבת מהוריו ואחיו הבכור. הוא למד בבית הספר היסודי והחטיבה "באיקיאנג" שבפוסאן. כשהפך למתלמד, עבר לחטיבת הביניים סינגו שבסיאול. כשהיה צעיר, חלם ג'ונגקוק להיות שחקן בדמינטון, אולם לאחר שצפה בחבר הלהקה ביג באנג, ג'י-דרגון (אנ'), מבצע את השיר "Heartbreaker" (אנ') בטלוויזיה, הוא החל לרצות להיות זמר.
בשנת 2011, נבחן באודישן לתוכנית הכישרונות הדרום קוריאנית Superstar K (אנ') בדאיגו. על אף שלא נבחר, זכה להצעות ליהוק משבע חברות בידור. בסופו של דבר, הוא בחר להיות מתלמד בחברת התקליטים ביג היט אנטרטיינמנט, לאחר שראה את RM, כיום חברו ללהקה ומנהיג BTS, בהופעה. במהלך קיץ 2012, נסע ג'ונגקוק ללוס אנג'לס על מנת לעבוד על כישורי הריקוד שלו לקראת הופעת הבכורה. ביוני 2012, הוא הופיע בקליפ "I'm Da One" של הזמר וחבר להקת 2PM, ג'ו קוון (אנ'), וכן שימש כרקדן גיבוי ללהקת הבנות Glam (אנ').
בשנת 2017 סיים ללמוד בבית הספר לאמנויות הבמה סיאול (אנ'). בנובמבר 2016, הוא החליט לוותר על היבחנות ב-CSATs, בחינת הכניסה לאוניברסיטאות של קוריאה.
במרץ 2022 סיים את לימודי התואר במחלקה לשידור ובידור של אוניברסיטת הסייבר העולמית. הוענק לו פרס הנשיא, התואר הגבוה ביותר של האוניברסיטה.
קריירה > 2013–הווה: BTS

ב-12 ביוני 2013, ביצע ג'ונגקוק את הופעת הבכורה שלו כחבר בלהקת הבנים BTS, עם יציאת אלבום הסינגל 2 Cool 4 Skool. כחלק מ-BTS, הוא ביצע שלושה שירי סולו. הראשון, שיר בסגנון פופ בשם "Begin", שנכלל באלבום השני של הלהקה, Wings, שיצא ב-2016 וסיפר על המעבר של ג'ונגקוק לסיאול בגיל צעיר כדי להפוך לזמר והביע את הכרת התודה שלו כלפי חבריו, על שעזרו בו במהלך התקופה. השני, שיר בסגנון פיוצ'ר באס בשם "Euphoria" (אנ'), פורסם ב-5 באפריל 2018, לצד סרט קצר בן תשע דקות, כהקדמה לחלק השלישי בסדרת "Love Yourself" של BTS. גרסת האולפן המלאה נכללה באלבום האוסף Love Yourself: Answer של הלהקה, שיצא ב-24 באוגוסט 2018. "Euphoria" הופק על ידי די ג'יי סוויבל (אנ') והגיע למקום החמישי במצעד השירים מתחת להוט 100 של בילבורד. השלישי, שיר בסגנון R&B בשם "My Time", נכלל באלבום האולפן הקוריאני הרביעי של הלהקה, Map of the Soul: 7, משנת 2020. "My Time" עוסק בוויתור על חוויות גיל ההתבגרות בעקבות הקריירה שלו. השיר הגיע למקום ה-84 במצעד הבילבורד הוט 100 האמריקאי. "Euphoria" ו-"My Time" הם שני שירי הסולו של זמרי קיי-פופ ששהו לאורך התקופה הארוכה ביותר במצעד שירי העולם הדיגיטליים של בילבורד, לאחר ששהו במשך 90 ו-85 שבועות במצעד, בהתאמה.
מלבד השירה, ג'ונגקוק היה גם המפיק הראשי של שני שירים של BTS: "Love is Not Over", מתוך המיני-אלבום The Most Beautiful Moment in Life, Part 1 (אנ') שיצא ב-2015, ו-"Magic Shop", מתוך האלבום Love Yourself: Tear שיצא ב-2018.
ב-25 באוקטובר 2018, הוסמך ג'ונגקוק, לצד חבריו ללהקה, במעמד החמישי של מסדר ההצטיינות התרבותית על ידי נשיא קוריאה הדרומית. ביולי 2021, הוא מונה לשליח נשיאותי מיוחד לדורות עתידיים ותרבות על ידי הנשיא מון ג'יאה-אין, יחד עם שאר חברי BTS, על מנת לעזור "להוביל את סדר היום העולמי לדורות הבאים, כגון פיתוח בר-קיימה" ו-"להרחיב את המאמצים הדיפלומטיים ומעמדה העולמי של קוריאה הדרומית" בקהילה הבינלאומית.
אמנותיות

בריאן הייאט מרולינג סטון תיאר את ג'ונגקוק כ"טנור בעל רגש ונשמה יוצאי דופן". קים מין-סוק, תיאר באתר המוזיקה הקוריאני Reputation את קולו כ"רך" ומתאים לשירים סנטימנטליים ובנוסף שיבח את יכולתו לשמור על אינטונציה יציבה גם בזמן הריקוד. מרי סירוקי מ-Consequence ציינה כי "סוג הקול שלו צלול ומיומן ונדמה כאילו נוצר עבור מוזיקת פופ". מבקר המוזיקה קים יאנג-דיי החשיב את הביצועים הווקאליים של ג'ונגקוק כצד החזק בשירי BTS כמו "Danger", "Butterfly", "Autumn Leaves" ו-"Lost", וכן שיר הסולו שלו "Euphoria", והעיר כי קולו "בולט במיוחד, הן בזכות הטכניקות והן בזכות יכולת ההבעה המפורטת שלו המייחסת הרבה נרטיב לתווים רגילים". בשנת 2023, מגזין רולינג סטון הכניס את ג'ונגקוק לרשימת 200 הזמרים הגדולים בכל הזמנים וכינה אותו כ-"זמר מוכשר ביותר" ש"קולע לצלילים גבוהים בקלות ומתייצב בהרמוניה עם חבריו [BTS] ללא מאמץ, נותן תמיד הרגשה של חדשנות למאזינים כמו ריפים ווקאליים בלתי צפויים השומרים על עניין".
בינואר 2024, ג'ונגקוק קודם לחבר מלא באיגוד זכויות היוצרים הקוריאני של המוזיקה (אנ').
אמנותיות > השראה

בין האמנים אותם ציין ג'ונגקוק כהשראות המוזיקליות שלו נמנים ג'סטין ביבר, ג'סטין טימברלייק ואשר.
השפעה

בסקר שנערך על ידי חברת גאלופ קוריאה, דורג ג'ונגקוק כסלבריטאי השלישי האהוב ביותר בקוריאה הדרומית לשנת 2019. הוא נכלל לראשונה ברשימה בשנת 2016, כשדורג במקום ה-20, לאחר מכן, בשנת 2017 דורג במקום ה-17, ובשנת 2018 דורג במקום ה-8. ב-2018, דורג ג'ונגקוק במקום הראשון במשך 10 שבועות ברציפות ברשימת הסלבריטאים האהובים ביותר בסין של מגזין Hi China. בדצמבר 2018, זכה סרטון שלו שר באולפן לכמות הציוצים המחודשים הרבה ביותר בקוריאה הדרומית באותה השנה. אמנים שונים ציינו אותו כהשפעה ומודל לחיקוי, בהם הזמר קים דונג-האן (אנ') והצמד היונגסאופ X אויונג (אנ').
לפי מצעד אמצע השנה של גוגל, ג'ונגקוק היה זמר הקיי-פופ המחופש ביותר לשנת 2019. הוא הגיע בשנית לראש המצעד בשנת 2020, ואף היה זמר הקיי-פופ המחופש ביותר ביוטיוב ב-2019 ו-2020. ברשת החברתית טאמבלר, הוא דורג במקום הראשון ב-'Top K-Pop Stars' במשך 3 שנים רצופות. בטוויטר, זכה ציוץ שלו בכמות הרבה ביותר של ציוצים מחודשים בשנת 2019, וציוץ אחר שלו זכה בכמות השנייה הגדולה ביותר של ציוצים מחודשים בשנת 2020. ג'ונגקוק קבע פעמיים שיא חדש של כמות הצופים הגדולה ביותר בהיסטוריה בשידור חי בזמן אמת ב-V Live (אנ'), בפעם הראשונה באוקטובר 2018 עם מעל ל-3.7 מיליון צופים ושוב במרץ 2021 עם מעל ל-22 מיליון צופים.
הפופולריות של ג'ונגקוק זיכתה אותו בכינוי "Sold Out King", כיוון שפריטים שנודע כי הוא משתמש לעיתים קרובות נמכרים במהירות, בין היתר, נעליים, מרכך כביסה (אנ'), יין, רומנים כדוגמת  I Decided to Live as Me של קים סו-היון, שהפך לרב-מכר בקוריאה וביפן, וכן האנבוק (אנ'). התקשורת הקוריאנית דיווחה כי ג'ונגקוק יצר טרנד אופנתי בתעשיית הבידור הקוריאנית הנקרא "האנבוק מודרני", לאחר שצולם כאשר הוא לבוש בהאנבוק, ומפורסמים שונים כמו ג'ון היון-מו (אנ'), ג'אנג דו-יון (אנ') גונג היו-ג'ין (אנ') ועוד, החלו ללבוש בגדים דומים לאלו שלבש.
ביוני 2021, השתמש המחוקק של מפלגת הצדק בתמונות שלו כדי לקדם לגליזציה של קעקועים בקוריאה הדרומית. המהלך זכה לגינוי נרחב על ידי גולשים ברשת, שהאשימו את המחוקק בניצול תהילתו של ג'ונגקוק למטרות פוליטיות. באותה השנה, פרסם ראש העיר טגבילרן (אנ') שבפיליפינים, ג'ון ג'יזנל יאפ (אנ'), תמונות של ג'ונגקוק על מנת לעודד אזרחים לקבל את החיסון לקורונה.
בספטמבר 2023 פרסם ההוליווד ריפורטר את רשימת "אמני הפלטינום של המוזיקה", ג'ונגקוק הופיע ברשימה כאחד מ-25 המוזיקאים המובילים ש"הגדירו את השנה במוזיקה".
ג'ונגקוק דורג במקום התשיעי ברשימת 40 הסלבריטאים העוצמתיים של פורבס קוריאה (אנ') לשנת 2024. הוא גם נכנס לרשימת בית הזהב לשנת 2024 כאחד מ"100 מנהיגי אסיה באוקיינוס השקט" עם ההשפעה המשמעותית ביותר בתרבות ובחברה האמריקאית. הוא נבחר למוזיקאי הקיי-פופ הגדול ביותר באמריקה כשהוא מדורג במקום הראשון ברשימת הקיי-פופ ארטיסט 100 של בילבורד.
חיים אישיים > דת

אביו של ג'ונגקוק הוא נוצרי ואמו בודהיסטית, אך אין לו השתייכות דתית (אנ') מיוחדת.
חיים אישיים > בריאות

ב-2017, התמוטט ג'ונגקוק במהלך הופעה של BTS בצ'ילה. לאחר מכן, התברר כי חש ברע באותו יום. בשנת 2018, במהלך סיבוב ההופעות השלישי של הלהקה, "Love Yourself World Tour", הוא סבל מפציעה בעקב, מה שמנע ממנו מלהשתתף בכוריאוגרפיה. כתוצאה מכך, בחלק מהשלב האירופי של סיבוב ההופעות הוא שר בישיבה.
בנובמבר 2019, הוא היה מעורב בתאונת דרכים עם מונית. לאף אחד מהצדדים לא נגרמו פציעות חמורות והוסכם על הסדר ידידותי ביניהם.
מאז 2018, מתגורר ג'ונקוק בהנאם-דונג, סיאול, קוריאה הדרומית עם חבריו ללהקה. ביולי 2019, קנה ג'ונגקוק דירה במחוז יונגסאן, סיאול בשווי 4 מיליארד וון דרום קוריאני, אותה העניק בדצמבר 2020 במתנה לאחיו הגדול. נכון ליולי 2021, השווי הנקי של ג'ונגקוק מוערך בכ-20 מיליון דולר.
חיים אישיים > פילנתרופיה

ב-14 באפריל 2023, ג'ונגקוק תרם מיליארד וון דרום קוריאני (758,782 דולר אמריקאי) לבית החולים לילדים של האוניברסיטה הלאומית של סיאול עבור הוצאות הטיפול בחולים ממשפחות מעוטות הכנסה ועבור מרכז הטיפול המשולב של בית החולים.
חיים אישיים > שירות צבאי

ב-22 בנובמבר 2023, ביג היט הודיעה באמצעות ויורס (אנ') שג'ונגקוק, יחד עם חבריו ללהקה RM, ג'ימין ו-V, החלו בתהליך הגיוס לביצוע שירות החובה הצבאי (אנ') שלהם. ג'ונגקוק אישר לאחר מכן בפוסט כי יתגייס בדצמבר. ב-12 בדצמבר הוא החל את שירותו הצבאי.
דיסקוגרפיה

| --- | --- |
 :  ראו גם – דיסקוגרפיית האלבומים של BTS, דיסקוגרפיית הסינגלים של BTS
דיסקוגרפיה > אלבומי אולפן

| שם | פרטים | מיקומי שיא במצעדים> קוריאה (אנ') | מיקומי שיא במצעדים> אוסטרליה | מיקומי שיא במצעדים> קנדה | מיקומי שיא במצעדים> צרפת | מיקומי שיא במצעדים> גרמניה | מיקומי שיא במצעדים> איטליה | מיקומי שיא במצעדים> יפן (אנ') | מיקומי שיא במצעדים> ניו זילנד | מיקומי שיא במצעדים> בריטניה | מיקומי שיא במצעדים> ארצות הברית | מכירות | תארים |
| --- | --- | --- | --- | --- | --- | --- | --- | --- | --- | --- | --- | --- | --- |
| Golden |  תאריך פרסום: 3 בנובמבר 2023  חברת תקליטים: ביג היט  פורמטים: CD, הורדה דיגיטלית, הזרמת מוזיקה   | 1 | 2 | 4 | 1 | 6 | 3 | 1 | 2 | 3 | 2 |  קוריאה: 2,706,074  יפן: 258,724  ארצות הברית: 244,000  עולמי: 2,700,000 |  KMCA: מיליון×2  KMCA: פלטינה×2  BPI: כסף  MC: זהב  RIAJ: פלטינה  SNEP: זהב |
דיסקוגרפיה > כאמן מוביל

| שם | שנה | מיקומי שיא> קוריאה (אנ')  | מיקומי שיא> קנדה | מיקומי שיא> הונגריה | מיקומי שיא> יפן | מיקומי שיא> ניו זילנד | מיקומי שיא> בריטניה | מיקומי שיא> ארצות הברית | מיקומי שיא> דיגיטלי | מיקומי שיא> וייטנאם | מיקומי שיא> עולמי | מכירות | תארים | אלבום |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| "Perfect Christmas" (עם ג'ו קוון (אנ'), לים ג'ונג-הי (אנ'), ג'ו הי (אנ') ו-RM) | 2013 | 45 | — | — | — | — | — | — | — | — | — |  קוריאה: 64,789 |  | סינגל שלא מתוך אלבום |
| "Still with You" | 2020 | 27 | — | — | 30 | — | — | — | 1 | 13 | 62 |  יפן: 20,487 |  | סינגל שלא מתוך אלבום |
| "Stay Alive" (אנ') | 2022 | 68 | 74 | 5 | 44 | — | 89 | 95 | 1 | 5 | 13 |  יפן: 15,852 (דיגיטלי)  ארצות הברית: 14,900  עולמי: 30,400 |  | סינגל שלא מתוך אלבום |
| "My You" | 2022 | 145 | — | — | 37 | — | — | — | 2 | 31 | 158 |  יפן: 17,703 |  | סינגל שלא מתוך אלבום |
| "Dreamers" | 2022 | 7 | 90 | 1 | 6 | — | — | — | 1 | 1 | 9 |  יפן: 19,525 (דיגיטלי)  עולמי: 48,000 |  | FIFA World Cup 2022 Official Soundtrack (אנ') |
| "Seven" (בהשתתפות לאטו) | 2023 | 3 | 5 | 13 | 2 | 1 | 3 | 1 | — | 1 | 1 |  יפן: 49,432  ארצות הברית: 228,000  עולמי: 305,000 |  BPI: כסף  MC: פלטינה×2  RIAA: פלטינה  RIAJ: פלטינה  RMNZ: זהב | Golden |
| "3D" (בהשתתפות ג'ק הארלו) | 2023 | 8 | 10 | 40 | 7 | 9 | 5 | 5 | — | — | 1 |  יפן: 20,187  ארצות הברית: 87,000  עולמי: 119,000 |  MC: פלטינה  RIAJ: זהב | Golden |
| "Too Much" (אנ') (עם דה קיד לארוי וסנטרל סי) | 2023 | 94 | 32 | — | — | 37 | 10 | 44 | — | 14 | 11 |  יפן: 3,748 |  MC: זהב | The First Time (אנ') |
| "Standing Next to You" | 2023 | 6 | 30 | — | 12 | 25 | 6 | 5 | — | 4 | 1 |  יפן: 6,617  ארצות הברית: 163,000  עולמי: 121,000 |  MC: פלטינה | Golden |
| "Never Let Go" (אנ') | 2024 | 52 | — | — | 33 | — | 60 | 97 | — | — | 20 |  יפן: 16,331 |  | סינגל שלא מתוך אלבום |
| "Yes or No" (אנ') | 2024 | 62 | — | — | — | — | — | — | — | 32 | 23 |  יפן: 1,985 |  | Golden |
"—" מציין סינגל שלא נכנס למצעדים או לא הופץ באזור זה.
דיסקוגרפיה > שיתופי פעולה

| שם | שנה | מיקומי שיא> קוריאה (אנ') | מיקומי שיא> אוסטרליה | מיקומי שיא> קנדה | מיקומי שיא> הונגריה | מיקומי שיא> יפן | מיקומי שיא> ניו זילנד | מיקומי שיא> בריטניה | מיקומי שיא> ארצות הברית | מיקומי שיא> עולמי | מכירות | תארים | אלבום |
| --- | --- | --- | --- | --- | --- | --- | --- | --- | --- | --- | --- | --- | --- |
| "Left and Right" (אנ') (צ'ארלי פות' בהשתתפות ג'ונגקוק) | 2022 | 15 | 19 | 17 | 3 | 13 | 2 | 41 | 22 | 5 |  יפן: 12,820 (דיגיטלי)  ארצות הברית: 500,000  קנדה: 80,000  עולמי: 45,000 |  RIAA: זהב  ARIA: פלטינה  BPI: כסף  MC: פלטינה  RIAJ: זהב | Charlie (אנ') |
דיסקוגרפיה > שירים אחרים

| שם | שנה | אמנים אחרים | מקור |
| --- | --- | --- | --- |
| "Like A Star" | 2013 | RM |  |
| "One Dream One Korea" | 2015 | אמנים שונים |  |
| "I Know" | 2016 | RM |  |
| "I'm In Love" | 2016 | ליידי ג'יין (אנ') |  |
דיסקוגרפיה > שירים שכתב/הפיק

כל הקרדיטים לשירים לקוחים ממסד הנתונים של איגוד תעשיית ההקלטות הדרום קוריאני (KMCA), אלא אם צוין אחרת.
| --- | --- |
: מציין גם קרדיט כמפיק
| שיר | שנה | אמן | אלבום |
| --- | --- | --- | --- |
| "We Are Bulletproof Pt. 2" | 2013 | BTS | 2 Cool 4 Skool |
| "No More Dream" | 2013 | BTS | 2 Cool 4 Skool |
| "Outro: Circle Room Cypher" | 2013 | BTS | 2 Cool 4 Skool |
| "Outro: Love Is Not Over" | 2015 | BTS | The Most Beautiful Moment in Life, Pt. 1 (אנ') |
| "Run" | 2015 | BTS | The Most Beautiful Moment in Life, Pt. 2 (אנ') |
| "Dead Leaves" | 2015 | BTS | The Most Beautiful Moment in Life, Pt. 2 (אנ') |
| "Love Is Not Over" | 2016 | BTS | The Most Beautiful Moment in Life: Young Forever |
| "Introduction: Youth" | 2016 | BTS | Youth |
| "Magic Shop" | 2018 | BTS | Love Yourself: Tear |
| "My Time" | 2020 | BTS | Map of the Soul: 7 |
| "Still With You" | 2020 | ג'ונגקוק | סינגל שלא מתוך אלבום |
| "Your Eyes Tell" | 2020 | BTS | Map of the Soul: 7 – The Journey (אנ') |
| "Outro: The Journey" | 2020 | BTS | Map of the Soul: 7 – The Journey (אנ') |
| "In the Soop" | 2020 | BTS | סינגל שלא מתוך אלבום |
| "Telepathy" | 2020 | BTS | Be |
| "Stay" | 2020 | BTS | Be |
| "Film Out" | 2021 | BTS | BTS, the Best |
| "My You" | 2022 | ג'ונגקוק | סינגל שלא מתוך אלבום |
| "Dreamers" | 2022 | ג'ונגקוק, פהאד אל-קובאיסי (אנ') | FIFA World Cup 2022 Official Soundtrack (אנ') |
| "Dreamers" (גרסה חיה) | 2022 | ג'ונגקוק, פהאד אל-קובאיסי (אנ') | FIFA World Cup 2022 Official Soundtrack |
| "I Need U" (גרסת דמו) | 2022 | BTS | Proof (אנ') |
| "Run BTS" | 2022 | BTS | Proof (אנ') |
| "Still With You" (א-קפלה) | 2022 | ג'ונגקוק | Proof (אנ') |
| "Never Let Go" (אנ') | 2024 | ג'ונגקוק | סינגל שלא מתוך אלבום |
פילמוגרפיה

| --- | --- |
 :  ראו גם – וידאוגרפיה של BTS
פילמוגרפיה > קרדיטים כבמאי

| שנה | שם | במאי (ם) | מקור |
| --- | --- | --- | --- |
| 2017 | "G.C.F in Tokyo (정국&지민)" | ג'ונגקוק |  |
| 2018 | "G.C.F in Osaka" | ג'ונגקוק |  |
| 2018 | "G.C.F in USA" | ג'ונגקוק |  |
| 2018 | "G.C.F in Saipan" | ג'ונגקוק |  |
| 2018 | "G.C.F in Newark VHS ver." | ג'ונגקוק |  |
| 2019 | "G.C.F in Helsinki" | ג'ונגקוק |  |
| 2020 | "Life Goes On" | ג'ון ג'ונגקוק, צ'וי יונגסוק, ון ג'יהיי (לומפנס) |  |
| 2020 | "Life Goes On: on my pillow" | ג'ון ג'ונגקוק, צ'וי יונגסוק, ון ג'יהיי (לומפנס) |  |
| 2020 | "Life Goes On: in the forest" | ג'ון ג'ונגקוק, צ'וי יונגסוק, ון ג'יהיי (לומפנס) |  |
| 2020 | "Life Goes On: like an arrow" | ג'ון ג'ונגקוק, נו קים, צ'וי יונגסוק, יון ג'יהיי (לומפנס) |  |